Document ID: /roh_data/filtered/swiss_laws_in_ROHinterleaved.jsonl.gz/4933

This text was translated from EN into Rumantsch Grischun.

The Federal Assembly shall follow international developments and participate in the decision-making process on important foreign policy issues. It shall approve the conclusion or amendment of or the withdrawal from international treaties, unless the Federal Council may conclude, amend or withdraw from the treaty at its own behest under Articles 7a and 7bof the Government and Administration Organisation Act of 21 March 1997. If the conclusion or amendment of or withdrawal from the international treaty is subject to a referendum, the Federal Assembly shall approve the conclusion, amendment or withdrawal by issuing a federal decree. It this is not the case, it shall approve the conclusion, amendment or withdrawal by issuing a simple federal decree.  It shall participate in international parliamentary conferences and cultivate relations with foreign parliaments. SR 172.010 Amended by No I 1 of the FA of 21 June 2019 on the Authority to Conclude, Amend or Withdraw from International Treaties, in force since 2 Dec. 2019  (AS 2019 3119; BBl 2018 3471, 5315). Amended by No I 1 of the FA of 21 June 2019 on the Authority to Conclude, Amend or Withdraw from International Treaties, in force since 2 Dec. 2019  (AS 2019 3119; BBl 2018 3471, 5315).

L’Assamblea federala persequitescha il svilup internaziunal e cooperescha a la furmaziun da la voluntad davart dumondas da princip e davart decisiuns impurtantas da la politica exteriura. Ella approvescha la conclusiun, la midada u la disditga da contracts internaziunals, nun ch’il Cussegl federal possia concluder, midar u disdir en moda autonoma tals contracts tenor ils artitgels 7a e 7b da la Lescha dals 21 da mars 1997 davart l’organisaziun da la regenza e da l’administraziun. Sche la conclusiun, la midada u la disditga d’in contract internaziunal è suttamessa al referendum, approvescha l’Assamblea federala la conclusiun, la midada u la disditga en furma d’in conclus federal. Cas cuntrari approvescha ella la conclusiun, la midada u la disditga en furma d’in conclus federal simpel. Ella cooperescha a radunanzas parlamentaras internaziunalas e tgira las relaziuns cun parlaments esters. SR 172.010 Versiun tenor la cifra I 1 da la LF dals 21 da zer. 2019 davart las cumpetenzas per la conclusiun, la midada e la disditga da contracts internaziunals, en vigur dapi ils 2 da dec. 2019 (AS 2019 3119; BBl 2018 3471, 5315). Versiun tenor la cifra I 1 da la LF dals 21 da zer. 2019 davart las cumpetenzas per la conclusiun, la midada e la disditga da contracts internaziunals, en vigur dapi ils 2 da dec. 2019 (AS 2019 3119; BBl 2018 3471, 5315).